Абайты Васо

Абайты Уанкъайы (Иваны) фырт Васо (Вассо) (райгуырдис 1900-æм азы 15 декабры (2-æм декабры) Къобы — амардис 2001-æм азы 18 мартъийы Мæскуыйы) уыдис зынгæ , ирон æмæ æндæр ирайнаг æвзæгтæ иртасæг. Йæхæдæг йæ ном фыста Вассо, иуæй-иу текстты æмбæлы вариант Уасо.

 Цардафыст 
Васойы фыд Уанкъа (аргъуыды ном у Иван) Къобы хъæумæ ныццыдис Сыбайы хъæуæй куыстагур.Калоев Б.А. Осетины Восточной Осетии и районов Грузии (Историкоэтнографические очерки) [Текст] — Владикавказ: Ир, 2012 — 160 с. Уым йæ цард баиу кодта Дзæхаты чызг Ниноимæ. Цы æртæ фырты æмæ сын дыууæ чызджы райгуырд, уыдон ахуыр кодтой Тбилисы гимназты æмæ уæлдæр ахуыргæнæндæтты.Хурзæрин // Абайты Вассо — планетæйы фарны лæг

1925-æм азы каст фæцис Ленинграды университеты æхсæнадон зонæдты факультет. 1928-æм азы каст фæцис аспирантурæ. 1928-1930 азты куыста Советон Цæдисы зонæдты академийы Кавказы историон-археологион институты. 1930-æм азæй куыста Зонæдты Академийы Æвзагзонынады институты сахар Ленинграды, 1950-æм азæй — Мæскуыйы. 1962-æм азы ссис филологион зонæдты доктор (æнæ диссертаци, «йæ куыстыты иумæйаг уæзæй»), 1969-æм азы та — профессор. 

1964-æм азы Абайты Васойæн радтой Хетæгкаты Къостайы номыл преми.

1981-æм азы Васойæн радтой Советон Цæдисы паддзахадон премийы лауреаты ном. Зындгонд иртасæг уыдис Стыр Британи æмæ Ирландийы Азийы паддзахадон æхсæнады кадджын уæнг 1966-æм азæй. 

Абайты Васо амардис 2001-æм азы 18 мартъийы Мæскуыйы. Ныгæд æрцыдис Дзæуджыхъæуы, Иры Мады Майрæмы аргъуаны кæрты, Хетæгкаты Къостайы ингæны цур.

 Æддаг æрмæг 
 Абайты Васойы зонадон куыстыты номхыгъд 
 В. И. Абаев. Грамматический очерк осетинского языка 
 ГТРК Алания // Аланийы райсом. Уазæг – Цыбырты Алексей (17.07.2020)

 Фиппаинæгтæ 

Васо
Категори:Зындгонд ирæттæ
Категори:Ирон æвзаг иртасджытæ
Категори:Ирон ахуыргæндтæ
Категори:Уæрæсейы лингвисттæ
Категори:Советон Цæдисы лингвисттæ
Категори:Иранисттæ
Категори:Советон Цæдисы паддзахадон премийы лауреаттæ
Категори:Хетæгкаты Къостайы номыл премийы лауреаттæ
Категори:Компаративисттæ
Категори:Этимологтæ